**Objava rezultata Javnog poziva za predlaganje javnih potreba u kulturi**

**Sisačko-moslavačke županije za 2025. godinu**

Na prijedlog Kulturnog vijeća Sisačko-moslavačke županije za odobravanje financijskih sredstava za prijavljene programe/projekte na Javni poziv župan Sisačko-moslavačke županije donio je Odluku kojom se utvrđuje raspodjela sredstava iz Programa javnih potreba u kulturi Sisačko-moslavačke županiji za 2025. godinu.

***Upute korisnicima financijskih sredstava***

***Ugovor***

Korisnik financijskih sredstava, čiji je program odobren za financiranje, potpisuje ugovor u **2 (dva) primjerka** (koji se nalazi na mrežnoj stranici [www.smz.hr](http://www.smz.hr)) za svako područje djelatnosti (*broj ugovora dodjeljuje Sisačko-moslavačka županija*).

**Ugovore će za potpis pripremiti** **Upravni odjel za obrazovanje, kulturu, šport, mlade i civilno društvo, a korisnici će mailom biti pozvani na potpisivanje i preuzimanje ugovora.**

Jedan primjerak zaključenog ugovora arhivira se u Upravnom odjelu za obrazovanje, kulturu, šport, mlade i civilno društvo, a jedan primjerak se vraća korisniku financijskih sredstava.

Sredstva osigurana u Proračunu Sisačko-moslavačke županije, sukladno raspodjeli utvrđenoj Programom, doznačuju se na račun korisnika u rokovima i na način utvrđen Ugovorom o korištenju sredstava za provedbu Programa javnih potreba u kulturi Sisačko-moslavačke županije koji Sisačko-moslavačka županija sklapa s korisnicima.

Ovisno o specifičnosti programa, ugovorom se utvrđuje vrijeme realizacije programa, visina odobrenih sredstava s dinamikom isplate, obveza podnošenja izvješća o izvršenju programa te obveza korisnika sredstava da u slučaju nastanka objektivnih smetnji ili drugih teškoća koje onemogućuju izvršenje programa o tome obavijesti Upravni odjel za obrazovanje, kulturu, šport, mlade i civilno društvo.

U slučaju nastanka objektivnih smetnji ili drugih teškoća koje onemogućuju izvršenje programa, nadležni odjel će u dogovoru s Korisnikom sredstava provesti postupak za promjenu ugovorenih obveza.

***Zahtjev za isplatu sredstava***

Nakon potpisanog ugovora između Sisačko-moslavačke županije i korisnika sredstava potrebno je popuniti ***Zahtjev za isplatu sredstava*** i poslati/dostaviti na adresu: Sisačko-moslavačka županija, Upravni odjel za obrazovanje, kulturu, šport, mlade i civilno društvo, Rimska 28, Sisak ili na mail ivona.nemeth@smz.hr.

Po primitku ispravno popunjenog obrasca Zahtjeva, Upravni odjel za obrazovanje, kulturu, šport, mlade i civilno društvo izrađuje Nalog za isplatu sredstava, nakon kojeg slijedi isplata korisniku.

***Financijsko izvješće o namjenskom korištenju potpore***

O ostvarenju programa i utrošenim sredstvima korisnici su dužni podnijeti izvješće nadležnom odjelu koji provodi kontrolu izvršenja programa, u roku određenom ugovorom.

Ako Korisnik sredstava u ugovorenom roku ne podnese Izvještaj o izvršenju programa ili se na osnovi dostavljenog izvješća i uvida u dokumentaciju utvrdi da program nije izvršen u skladu s odredbama ugovora, korisnik sredstava obvezan je vratiti primljena sredstva.